題僧維枬詩卷
作者：陳著
朝代：宋

paragraphs: 鳳□□□鳴，蚓竅出蟲聲。
陰雨不見星，腐草流爝螢。
卓□獨何爲，不與時同情。
風流晉宋閒，眼中無四靈。
言言意脈脈，字字聲鏗鏗。
我老見已曩，讀之水投冰。
珍重復珍重，好處騰虎谷。
嗟哉南山下，諸老家爲塾。
彼饕何人斯，欲食酸寒肉。
衣冠坐塗炭，袵席生桎梏。
星節來自西，一見無遺目。
丰稜霜雪嚴，號令風雷速。
恩波四溟湧，文燄九霄矗。
征徭脫濫籍，詩書還致俗。
蹙蹙愁者欣，嗷嗷流者復。
耄矣八旬翁，凄其無半菽。
亦欲學龐公，不著城市足。
要識澄清轡，滿慰平生欲。
扶曳語鄉人，其來拜僕僕。
下爲一邑謝，上賀天下福。